Държавен вестник, бр. 35, 2011 г., стр. 67

БРОЙ  35	
Д Ъ Р Ж А В Е Н  В Е С Т Н И К 	
СТР.  67  
на транспорта, информационните технологии и 
съобщенията“, а думите „Държавната агенция 
„Гражданска защита“ се заменят с „Министер­
ството на вътрешните работи“.
2. В ал. 2 след думата „организации“ се 
поставя запетая и се добавя „а за неправител­
ствените организации, предложението се прави 
съгласно ал. 4 – 7“.
3. В ал. 3 думите „едномесечен срок“ се 
заменят с „30-дневен срок“.
4. Създават се ал. 4 – 9:
„(4) Представителите на неправителствените 
организации (НПО) по ал. 1 могат да бъдат 
лица, номинирани посредством платформи за 
гражданско участие за мандат не повече от две 
години. Номинацията се прави след отправена 
писмена покана от страна на министъра на 
околната среда и водите или оправомощено от 
него лице до всички платформи за гражданско 
участие, които предварително са заявили жела­
ние за участие. Поканата съдържа срок, в който 
следва да постъпят конкретните кандидатури, 
както и искане за предоставяне на информация 
от страна на съответната платформа за броя 
на НПО, включени в нея. Всяка платформа 
за гражданско участие може да номинира 
по един кандидат за представител в състава 
на ВКСВ. Общият брой на представители на 
платформи за гражданско участие в състава 
на ВКСВ е 3-ма.
(5) Писмена информация за номинацията 
по ал. 4 се внася в МОСВ, към която всеки от 
номинираните представители прилага подписана 
собственоръчно декларация съгласно образец, 
даден в приложение № 1, че не участва в ръ­
ководен и/или контролен орган на политическа 
партия, както и декларация съгласно образец, 
даден в приложение № 2, подписана от пред­
седателя на съответната платформа относно 
броя на НПО,  включени в нея.
(6) След получаване на информацията по 
ал. 5 министърът на околната среда и водите 
или оправомощено от него лице включва в 
състава на ВКСВ онези трима кандидати, 
номинирани от платформите за гражданско 
участие, представили информация за най-голям 
брой НПО, включени в тях (но не по-малко 
от 10 НПО).
(7) В случай че към момента на отправяне 
на поканата по ал. 4 броят на платформите 
за гражданско участие е по-малък от три, 
министърът на околната среда и водите или 
оправомощено от него лице по изключение 
уведомява платформата, включваща най-голям 
брой НПО, да посочи повече от един кандидат 
за представител в състава на ВКСВ. 
(8) Освобождаването на представител на 
НПО може да стане:
1. по негово искане;
2. при отзоваването му от страна на НПО, 
които са го номинирали;
3. в случай на отказ да попълни декларацията 
съгласно образец, даден в приложение № 1, или 
при невярно декларирани данни в нея;
4. при промяна на декларираните обстоя­
телства по ал. 5;
5. при наличието на влязла в сила присъда 
за извършено престъпление по смисъла на 
Наказателния кодекс;
6. при състояние на трайна нетрудоспособ­
ност, което продължи повече от три месеца;
7. в случай на смърт.
(9) При наличието на някоя от хипотезите 
по предходната алинея номинирането на нов 
представител на НПО става по реда, по който 
е избран този, чието място е било освободено 
и до края на мандата му.“ 
§ 2. Създава се приложение № 1 към чл. 5, 
ал. 5:
„Приложение № 1
към чл. 5, ал. 5
Образец
ДЕКЛАРАЦИЯ
Долуподписаният/ата ………………….. декларирам, че 
не участвам в ръководен и/или контролен орган 
на политическа партия.
Известно ми е, че за декларация с невярно съдър­
жание нося наказателна отговорност по чл. 313 НК.
ДАТА:……………....                   ПОДПИС:…………….“
§ 3. Създава се приложение № 2 към чл. 5, 
ал. 5:
„Приложение № 2
към чл. 5, ал. 5
ДЕКЛАРАЦИЯ
Долуподписаният/ата ………………….............................
декларирам, че представляваната от мен платфор­
ма за гражданско участие включва ……........ броя 
неправителствени организации. Прилагам дока­
зателства относно представителната ми функция.
Известно ми е, че за декларация с невярно съдър­
жание нося наказателна отговорност по чл. 313 НК.
ДАТА: ……………....                   ПОДПИС: …………….“
Преходни и заключителни разпоредби
§ 4. Навсякъде в правилника думите „Главна­
та дирекция по водите“ се заменя с „Дирекция 
„Управление на водите“.
§ 5. Правилникът влиза в сила от деня на 
обнародването му в „Държавен вестник“.
Министър: Н. Караджова
5248